Николай Некрасов
Ванка

Превод от руски: Андрей Германов, —

chitanka.info

Смях! — Ванка файтонджията-глупак,

за да направи мъничка аванта,

последната токичка лъсна чак

на старата си, уморена кранта.

Продажен свят! И ти ли не така,

придавайки си красота фалшива,

приглаждаш всеки косъм със ръка

по своята глава полуплешива?

Но вий — коларят смешен, вдетинен

и толкоз пищно вчесаната дама —

не весел смях възбуждате у мен —

навсякъде е скрита мрачна драма.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.